
Изх. № 61-00-307/20.10.2026 г.
ДО 

ОБЩИНСКИ СЪВЕТ
ЗЛАТОГРАД
ДОКЛАДНА ЗАПИСКА

от Мирослав Митков Янчев  - Кмет на община Златоград
Относно: Субсидии за спортните клубове през 2026 г.
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
През 2026 година, на територията на общината, осем спортни клуба развиват състезателна и обучително-тренировъчна дейност – Спортен клуб по баскетбол „Златоград”, Футболен клуб „Златоград” град Златоград, Футболен клуб „Вихър-1965” град Златоград, Плувен клуб „Златоград”, Колоездачен клуб „Фрии уииел проджект” гр. Златоград, Спортен клуб по борба „Златоград – 90“, Шахматен клуб „Лидер Златоград“ и Плувен клуб „Тритон“ гр. Златоград. Всички те са регистрирани като сдружения с нестопанска цел в обществена полза и са вписани в търговския регистър на Агенция по вписванията. Спортистите от клубовете участват, целогодишно, в различни първенства и турнири,  както и в състезания на общинско, областно, зонално и национално ниво. 
За 2026 г., в бюджета на Община Златоград, за субсидии за юридически лица с нестопанска цел – спортни клубове, със седалище и дейност на територията на Община Златоград, са утвърдени средства, в размер на 12 000 евро . 

Към докладната записка ви предоставям, Приложение 1, с подробна информация за спортно-състезателната и обучително-тренировъчна дейност на спортните клубове в Община Златоград, за 2025 година и 2026 година, както и отчетите на спортните клубове, като база, на която да се стъпи, при определяне размера на финансовото подпомагане на всеки един от клубовете.
Предвид гореизложеното, предлагам на Общински съвет, за разглеждане и обсъждане, следния проект на:

              Р Е Ш Е Н И Е :
Общински съвет Златоград, на основание чл. 21, ал. 1, т. 23 от ЗМСМА,
РЕШИ:

1. Разпределя субсидии за юридически лица с нестопанска цел, за подпомагане на спортни клубове, със седалище и развиващи тренировъчно-състезателна дейност на територията на Община Златоград, средства в размер на 12 000 евро, както следва:

Футболен клуб „Вихър-1965” – ……… евро;
Футболен клуб „Златоград” –…………. евро;
Спортен клуб по Баскетбол „Златоград” – …….. евро;
Плувен клуб „Златоград” – ………. евро; 
Колоездачен клуб „Фрии уииел проджект“ гр. Златоград – …….. евро;

Спортен клуб по борба „Златоград – 90“  –………. евро;
Шахматен клуб „Лидер Златоград“ – ………. евро;
Плувен клуб „Тритон“ Златоград - ……… евро.
2. Упълномощава Кмета на Община Златоград да определи и договори условията по предоставянето и отчитането на средствата по т.1.

С уважение,


МИРОСЛАВ ЯНЧЕВ

Кмет на Община Златоград

ЛА/НМ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

